L-ewwel serqa mill-knisja tal-Madonna tal-Qalb ta' Ġesu, jew kif magħrufa tas-Sacro Cuor, f'Tas-Sliema, saret fil-lejl ta' bejn it-8 u d-9 ta' Frar 1949 meta xi ħadd daħal fil-knisja u żgassa l-bieba tat-tabernaklu kif ukoll diversi niċeċ tal-knisja, fosthom dik tal-istatwa tal- Madonna u tal-Ecce Homo. L-oġġetti misruqa kienu salib tal-fidda indurat bid-deheb, ; fjamma tal-fidda indurata bid-deheb, għaxar bċejjeċ ornamentali tal-fidda u indurati bid- deheb, kuruna tal-fidda indurata bid-deheb, 7 ħaġar sfuż, virga tal-fidda indurata bid-deheb, rużetta sfuża tal-brillanti mmuntata fuq il-fidda, żewġ ċrieket rużetta bħal xulxin tad-djamanti mmuntati fuq id-deheb u l-fidda, ċurkett rużetta tad-deheb bid-djamanti, ċurkett rużetta tad-deheb bid-djamanti u żefir, pendent tad- deheb bid-djamanti, ġiżirana tad-deheb, qalb tad-deheb, par brazzuletti tad-deheb, u żewġ liri fi flus mill-kaxxa ta' quddiem l-istatwa tal- Madonna. L-ammont ta' oġġetti misruqa kien stmatli kien ta' madwar £104.3s.5d, sommali għal dak iż-żmien kienet stmata konsiderevoli. Il-Knisja. mill-Knisja tal-Qalb te' f'Tas-Sliema Is-serqa kien induna biha s-sagristan tal- knisja, Ġużeppi Buttigieg, li minnufih mar jgħarraf lil Patri Luigi Pace li kien il-vigarju tal- knisja. Kienet ukoll infurmata l-pulizija u beda minnufih l-istħarriġ immexxi mis-Supretendent Manwel Calleja, il-kap tat-taqsima tal- investigazzjonijiet kriminali. Sar ukoll magħruf li dak li daħal jew dawk li daħlu fil-knisja kienu xxabbtu permezz ta' sellum mal-ħajt ta' wara tal-knisja, daħlu fil-kappella l-ġdida u, wara, b'lieva żgassaw il-bieb li jifred il-kappella l-qadima mill-kappella l-ġdida. Dan sar billi nqalgħet il-ganġetta li kienet taqfel il-bieb li jifred iż-żewġ kappelli. Waqt is-serqa kienu tqaċċtu tliet swaba' tal- id il-leminija tal-istatwa tal-Ecce Homo biex tinsteraq il-virga, kif ukoll iċ-ċurkett li kellha l-istatwa. Anki l-istatwa tal-Madonna saritilha xi ħsara għax tkissrulha tliet swaba' biex jinsterqu ċ-ċrieket. Kif diġà ssemma, anki it- tabernaklu kien żgassat. Mill-informazzjoni li kellha l-pulizija, xi jiem qabel is-serqa, Ġużeppi Cassar ta' 20 sena u mwieled l-Isla, kien qal lil Ġużeppi Zahra u lil Ċikku Attard li kien bi ħsiebu jagħti s-salt lill- knisja tas-Sacro Cuor, f'Tas-Sliema. Issemma wkoll li wara s-serqa Cassar kien ftaħar li: 'Każ kien għamel u ieħor kien se jagħmel' u waqt li qal dan id-diskors kien wera pistola lil Zahra u lil Attard. Din l-informazzjoni kienet wasslet għall-arrest ta' Cassar u, wara tfittxija li saret fil-post fejn kien joqgħod f'Birkirkara, instab revolver ikkargat bil-balal u muftieħ f'għamla li kien tajjeb biex jiftaħ diversi bibien. Waqt it-tfittxija l-pulizija kienu sabu wkoll £3 fil-but tal-qalziet ta' Cassar. Sadattant, kien ukoll arrestat ċertu Manwel Sacco ta' 25 sena. Waqt. l-interrogazzjoni tal-pulizija Cassar ammetta li kien wettaq is-serqa u qalli ma kellu l-għajnuna ta' ħadd. Mitlub jgħid fejn kienu l-oġġetti misruqa, huwa wieġeb li kien ħbihom f'post fl-inħawi tal-Liedna (kif kienet magħrufa t-triq ewlenija tal-Fgura f'dak iż-żmien) u meta mar għalihom ma sabhomx. Aktar tard Cassar għamel stqarrija oħra u qal li kien ħbihom fuq il-mina ta' Hompesch, fl-istess triq li semma qabel. Cassar kompla jgħid li kien lest imur mal-pulizija u jurihom fejn kienu l-oġġetti misruqa. Bi skorta tal-pulizija, Cassar ittieħed ħdejn il-mina, imma qabel kien ġie mwissi mis- Supretendent Calleja li jekk jipprova jaħrab kien se jispiċċa ħażin. Is-supretendent wissa lil Cassar li hu u l-kollegi tiegħu kellhom l-armi u kienu kostretti li jużawhom jekk ikun hemm tentattiv ta' ħrib. Mal-wasla tal-pulizija f'tarf Ħaż-Żabbar, Cassar qal lill-pulizija biex iħalluh jitla' fuq iċ-ċinta tal-mina, imma s-supretendent ma ħalliehx u ordna lil wieħed mill-pulizija biex jitla' jfittex hu. Imbagħad meta nġiebu l-ħbula u tlesta t-tagħmir kollu biex jitla' l-kuntistabbli, Cassar qal lis-supretendent li dak li sar kien kollu ta' xejn għax l-affarijiet ma kinux fejn qalilhom. Huwa kompla qal li l-oġġetti misruqa kienu għand wieħed raġel minn Ħal Tarxien. Meta fi triqithom lejn Ħal Tarxien is-Supretendent Calleja staqsa lil Cassar għaliex gideb u ħadhom ta' xejn ħdejn il-mina ta' Hompesch, Cassar wieġbu li ried jitla' fuq il-mina biex wara jaqbeż għal isfel għax ried li joqtol ruħu b'idejh minħabba l-inkwiet li fih kien ġab lil ommu. Mal-wasla tal-pulizija fil-post fejn indikalhom Cassar, is-Supretendent Calleja ordna lin-nies tiegħu biex jiċċirkundaw id-dar ta' ċertu Dwardu Zammit ta' 23 sena u jagħtu attenzjoni speċjali għan-naħa ta' wara tad-dar għax din kienet tagħti għall-għelieqi. Imma meta Cassar qal lil Zammit biex jagħtih lura l-affarijiet misruqa, Zammit qal lill-pulizija li mhux biss ma kienx veru li Cassar kien tah xi affarijiet, imma li dik kienet l-ewwel darba li kien iltaqa' ma' Cassar. Wara tfittxija li saret fid-dar ta' Zammit ma kien irriżulta xejn u aktar tard saret tfittxija fil- bir tad-dar ta' Zammit u l-pulizija kellha l-istess riżultat. Minkejja dan, is-supretendent arresta lil Dwardu Zammit u lil martu u ħadhom fl- għassa ta' Ħal Tarxien. Imbagħad meta, tard bil-lejl kien ħiereġ mill-kwartieri ġenerali tal- pulizija, is-Supretendent Calleja kien infurmat li Zammit ried jgħidlu xi ħaġa. X'ħin mar ħdejh, Zammit qallu li l-affarijiet li kien qed ifittex kienu moħbija fl-għalqa ta' wara d-dar. Aktar tard il-pulizija marret fil-post indikat lilhom minn Zammit u nstabu wħud mill- L-istatwa bl-iswaba miksura. oġġetti misruqa. Kien Manwel Sacco ta' 25 sena, li kien imdaħħal fis-serqa, li qal li kien hemm aktar oġġetti misruqa. Sacco qal ukoll li l-oġġetti l-oħra kienet qed iġorrhom fuqha mart Dwardu Zammit. Saret għalhekk perkwiżizzjoni bil-għajnuna ta' mara, għax f'dak iż-żmien ma kienx hemm nisa fil-korp tal-pulizija, u f'ħobb il- mara nstabu aktar oġġetti. Sacco kien arrestat ftit wara l-arrest tal-oħrajn għax. il-pulizija kellha informazzjoni li hu u Cassar kien ilhom jidhru fil-kumpanija ta' xulxin. Il-pulizija akkużat lil Cassar, Zammit, u Sacco bis-serqa u, sakemm beda l-ġuri tagħhom, inżammu arrestati fil-ħabs ta' Kordin. Fil-21 ta' April 1949, Ġużeppi Cassar issejjaħ bħala xhud fil-ġuri ta' George Borg li kien akkużat li pprova jisraq £200 mingħand Ġanni Camilleri. Cassar kien wieħed mix-xhieda tad-difiża u meta tela' fuq il-pedana u ntalab biex jaħlef, irrifjuta li jaħlef billi jbus il-Kurċifiss, u ried jaħlef fuq bandiera Russa. 'Fuq bandiera Russa naħlef u nissiġilla b'demmi l-verità,' wieġeb Cassar lill- Imħallef William Harding meta staqsa lix-xhud fuq hiex ried jaħlef. Madankollu, meta l-Avukat J.Salamone Revnaud, li kien qed jiddefendi lil Camilleri, kien mistoqsi mill-Qorti kemm kienet importanti x-xhieda ta' Cassar, l-avukat ma baqax jinsisti li jisma' din ix-xhieda u Cassar reġa' ttieħed il-ħabs fejn ikkommetta sagrileġġ ieħor fil-kappella tal-post. Fis-26 ta' Lulju 1949 beda l-ġuri ta' Cassar, Sacco, u Zammit u filwaqt li l-aħħar tnejn kellhom l-akkuża tas-serqa mill-knisja, Cassar kellu wkoll l-akkuża li, fil-kappella tal-ħabs, kien fixkel funzjoni reliġjuża tar-Reliġjon Kattolika Appostolika Rumana. Barra minn dan, Cassar kien akkużat ukoll li għamel reżistenza qawwija lill-uffiċjali tal-ħabs. Il-ġuri kien ippresedut mill-Imħallef Sir George Borg, u l-Professur Anthonv Mamo mexxa l-prosekuzzjoni. Cassar kellu lill-Avukat Albert Ganado bħala difiża li kienet maħtura mill- Qorti għax Cassar ma qabbadx avukat. Fl- indirizz tiegħu lill-ġurati l-imħallef faħħar lil dan l-avukat li għamel dmiru billi assuma din il-biċċa xogħol diffiċli. Zammit kellu lill-Avukat Salamone Revnaud bħala difiża u Sacco kellu lill-Avukat Ġużċ Flores. Minn dak li ntqal fil-ġuri rriżulta li t-tliet akkużati kienu krew karozza minn Raħal Ġdid u biha marru f'ħanut tax-xorb, f'Sant'Andru (San Ġiljan) u baqgħu hemm sakemm dalam. Issemma wkoll li l-akkużati kienu ammettew kollox mal-pulizija u għamlu stqarrijiet bil- miktub. Il-verdett tal-ġurati kien wieħed ta' ħtija u unanimu, madankollu l-ġurati ddikjaraw li l-valur tal-oġġetti misruqa kien ta' bejn l-£10 u l-£100 lira u mhux kif issemma fl-att tal- akkuża. Il-ġurati kienu waslu għal dan skont L-Ecce Uomo. kif iddikjara l-ġojjellier Godfrev Pace, jiġifieri li l-oġġetti misruqa kellhom valur ta' inqas minn dak li ssemma fl-att tal-akkuża. Wara dan il-verdett il-prosekutur semma lli t-tliet akkużati kienu reċidivi għax kellhom kundanni oħra dwar serq: Il-Qorti kkundannat lil Cassar għal seba' snin ħabs u lill-akkużati l-oħra għal sitt snin ħabs. F'dak iż-żmien il- kundanni ta' priġunerija kien ikollhom ukoll dik ta' xogħol iebes. L-istorja dwar is-serqa mill-knisja tas-Sacro Cuor tkompli b'ġuri ieħor li beda fl-4 ta' Ottubru 1949, u din id-darba l-akkużat kien raġel ta' 33 sena mill-Gżira, gwardjan fil-ħabs ta' Kordin. Mill-investigazzjonijiet li kienet għamlet il- pulizija kien irriżulta li dan il-gwardjan kien ingħata xi affarijiet misruqa biex ibigħhom. Skont stqarrija li kien għamel Ġużċ Cassar, wieħed: mill-ħallelin, il-gwardjan kien mar għand l-arġentier Franġisku Rolċ u dan xtara xi oġġetti għall-prezz ta' £25. Role ta wkoll £2 bħala rigal lil K.S. Ikkonfrontat mill-pulizija b'din l-istqarrija, Role mhux biss ammetta li kien xtara xi deheb, imma qal li meta kien sema' dwar is-serqa hu kien mar għand il-gwardjan u kien ta' xejn li dan aċċertah li d-deheb ma kienx misruq, għax qallu biex jieħdu lura anki jekk jitlef il-flus li kien ħallas. Il-ġuri tal-gwardjan kien ippresedut mill- Imħallef William Harding u l-akkużat kellu lill-Avukat Ċensu Xerri bħala difiża, filwaqt li l-Avukat Maurice Caruana Curran mexxa. l-prosekuzzjoni. Fost ix-xhieda tal- prosekuzzjoni kien hemm Ġuże Cassar li qal li l-għada tas-serqa kien mar il-Gżira flimkien ma' sħabu mdaħħla fis-serqa bil-ħsieb li jsib arġentier u jbiegħlu d-deheb misruq. Ix-xhud qal li dakinhar kien iltaqa' mal-akkużat u dan ħadu d-dar biex jara x'deheb kellhom għal bejgħ. Issemma wkoll li l-akkużat kien bagħat lil ibnu biex jistaqsi lill-arġentier jekk kienx interessat jixtri xi deheb. Cassar qal li n-negozju sar fid-dar tal-akkużat. Franġisku Rolċ fil-Qorti kkonferma dak li kien qal qabel lill-pulizija, jiġifieri li wara li xtara d-deheb kien sar jaf bis-serqa mill-knisja, għalhekk mar sab lill-akkużat u tahulu lura u ma qagħadx jistenna l-flus li kien ħallas. L-akkużat għażel li jixhed u dan beda biex qal li kien veru li Cassar kien mar staqsieh għall- arġentier ta' ma' ġenbu, imma l-oġġetti tad- deheb li kienu għal bejgħ ma kienx rahom għax kienu mgeżwrin f'biċċa ċarruta. L-akkużat kompla qal li waqt il-bejgħ tad-deheb hu qagħad fil-kamra ta' ġewwa u baqa' ma rax id-deheb anki wara li sar in-negozju. Issemma wkoll li l-għada li xtara d-deheb Rolċ kien iltaqa' miegħu u staqsieh jekk kienx jaf bis-serqa mill- knisja tas-Sacro Cuor u dan kompla jgħidlu biex ma jitkellem xejn dwar il-bejgħ għax kienet xi ħaġa illegali li jinxtara d-deheb mill-idejn. Dwar iż-żewġ liri li tah l-arġentier, l-akkużat qal li ma kienx jaf għaliex tahomlu, imma ħaseb li dawn kienu rigal għax Rolċ mar tajjeb f'din il-biċċa negozju. Mistoqsi mill-Qorti għaliex dan id- diskors ma kienx qalu lis-Supretendent Calleja meta interrogah, l-akkużat qal li ried joħroġ ta' raġel mal-arġentier. Għal din l-istqarrija l-prosekutur staqsa lill- akkużat: 'Allura biex toħroġ ta' raġel ma' Rolċ ma bżajtx li tippreġudika lilek innifsek2' L-akkużat wieġeb li ma kienx ħaseb f'dan u ħsiebu kien biss li ma jitkellimx biex ma joħroġx ; ta' tifel mal-arġentier. L-akkużat kien instab ħati li xjentement irċieva, laqa' għandu, u ndaħal biex ibigħ u jmexxi ħwejjeġ li kien jaf li kienu ġejjin minn serq. Il- Qorti kkundannatu 18-il xahar ħabs b'xogħol iebes. ii għa b kid